CELEX: 62016TA0754
Language: da
Date: 2017-11-08 00:00:00
Title: Sag T-754/16: Rettens dom af 8. november 2017 — Oakley mod EUIPO — Xuebo Ye (gengivelse af en ufuldstændig ellipse) (EU-varemærker — indsigelsessag — ansøgning om registrering af et EU-figurmærke, der gengiver en silhouet i form af en ufuldstændig ellipse — ældre EU-figurmærke, der gengiver en ellipse — relative registreringshindringer — artikel 8, stk. 1, litra b), og stk. 5, i forordning (EF) nr. 207/2009 [nu artikel 8, stk. 1, litra b), og stk. 5, i forordning (EU) 2017/1001])

18.12.2017   
            
            
               DA
            
            
               Den Europæiske Unions Tidende
            
            
               C 437/29
            
         Rettens dom af 8. november 2017 — Oakley mod EUIPO — Xuebo Ye (gengivelse af en ufuldstændig ellipse)
   (Sag T-754/16) (1)
   
   ((EU-varemærker - indsigelsessag - ansøgning om registrering af et EU-figurmærke, der gengiver en silhouet i form af en ufuldstændig ellipse - ældre EU-figurmærke, der gengiver en ellipse - relative registreringshindringer - artikel 8, stk. 1, litra b), og stk. 5, i forordning (EF) nr. 207/2009 [nu artikel 8, stk. 1, litra b), og stk. 5, i forordning (EU) 2017/1001]))
   (2017/C 437/35)
   Processprog: spansk
   
      Parter
   
   
      Sagsøger: Oakley, Inc. (Foothill Ranch, Californien, De Forenede Stater) (ved advokaterne E. Ochoa Santamaría og V. Rodríguez Pombo)
   
      Sagsøgt: Den Europæiske Unions Kontor for Intellektuel Ejendomsret (ved S. Palmero Cabezas, som befuldmægtiget)
   
      Den anden part i sagen for appelkammeret ved EUIPO: Xuebo Ye (Wenzhou, Kina)
   
      Sagens genstand
   
   Søgsmål anlagt til prøvelse af afgørelse truffet den 31. august 2016 af Fjerde Appelkammer ved EUIPO (sag R 2608/2015-4) vedrørende en indsigelsessag mellem Oakley og Xuebo Ye.
   
      Konklusion
   
   
               1)
            
            
               Den afgørelse, der blev truffet den 31. august 2016 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R 2608/2015-4), annulleres, for så vidt som den stadfæstede indsigelsesafdelingens afgørelse og forkastede indsigelsen for så vidt som denne var støttet på den registreringshindring, der er omhandlet i artikel 8, stk.1, litra b), i Rådets forordning (EF) nr. 207/2009 af 26. februar 2009 om EU-varemærker (nu artikel 8, stk. 1, litra b), i Europa-Parlamentets og Rådets forordning (EU) 2017/1001 af 14. juni 2017 om EU-varemærker).
            
         
               2)
            
            
               I øvrigt frifindes EUIPO.
            
         
               3)
            
            
               Hver part bærer sine egne omkostninger.
            
         
      (1)  EUT C 14 af 16.1.2017.